CELEX: 32014D0035(01)
Language: et
Date: 2014-08-13 00:00:00
Title: 2014/533/EL: Euroopa Keskpanga otsus, 13. august 2014 , TARGET2 süsteemselt oluliseks maksesüsteemiks lugemise kohta vastavalt määrusele (EL) nr 795/2014 süsteemselt oluliste maksesüsteemide järelevaatamise kohta (EKP/2014/35)

20.8.2014   
            
            
               ET
            
            
               Euroopa Liidu Teataja
            
            
               L 245/5
            
         EUROOPA KESKPANGA OTSUS,
   13. august 2014,
   TARGET2 süsteemselt oluliseks maksesüsteemiks lugemise kohta vastavalt määrusele (EL) nr 795/2014 süsteemselt oluliste maksesüsteemide järelevaatamise kohta
   
      (EKP/2014/35)
   
   
      (2014/533/EL)
   
   Euroopa Keskpanga nõukogu,
   võttes arvesse Euroopa Liidu toimimise lepingut, eelkõige selle artikli 127 lõiget 2,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 3.1, 22 ja artikli 34.1 esimest taanet,
   võttes arvesse Euroopa Keskpanga 3. juuli 2014. aasta määrust (EL) nr 795/2014 süsteemselt oluliste maksesüsteemide järelevaatamise kohta (EKP/2014/28), (1) eelkõige selle artikli 1 lõikeid 2 ja 3,
   ning arvestades järgmist:
   
               (1)
            
            
               Aluslepingu artikli 127 lõike 2 neljas taane ning Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”) artikli 3.1 neljas taane volitavad eurosüsteemi edendama maksesüsteemide tõrgeteta tööd.
            
         
               (2)
            
            
               Eurosüsteem edendab maksesüsteemide tõrgeteta tööd muu hulgas järelevaatamise abil.
            
         
               (3)
            
            
               Euroopa Keskpank (EKP) on rakendanud Rahvusvaheliste Arvelduste Panga (BIS) makse- ja arveldussüsteemide komitee (CPSS) ja Rahvusvahelise Väärtpaberijärelevalve Organisatsiooni (IOSCO) tehnilise komitee avaldatud finantsturu infrastruktuuride põhimõtteid (edaspidi „CPSS-IOSCO põhimõtted”), mis ühtlustavad ja tugevdavad olemasolevaid rahvusvahelisi järelevaatamise standardeid muu hulgas süsteemselt oluliste maksesüsteemide osas vastavalt määruse (EL) nr 795/2014 (EKP/2014/28) sätetele.
            
         
               (4)
            
            
               Määruse (EL) nr 795/2014 (EKP/2014/28) artikli 1 lõike 2 kohase loetelu koostamiseks kontrollib EKP nõukogu määruse (EL) nr 795/2014 (EKP/2014/28) artikli 1 lõike 3 punktis a sätestatud kriteeriumi täitmist ning määruse (EL) nr 795/2014 (EKP/2014/28) artikli 1 lõike 3 punktis b sätestatud neljast kriteeriumist kahe täitmist vastavalt käesoleva otsuse lisale. Käesoleva otsuse aluseks oleva kontrolli läbiviimiseks on kasutatud avalikke andmeid 2012. kalendriaasta kohta ning vastuseid EKP uuringutele.
            
         
               (5)
            
            
               Vastavalt suunisele EKP/2012/27 (2) on TARGET2 detsentraliseeritud struktuur, mis ühendab paljusid maksesüsteeme. TARGET2 osasüsteemid on harmoneeritud võimalikult suures ulatuses, kuid lubatud on teatavad erandid riigisisesest õigusest tulenevate piirangute puhul. Samuti iseloomustab TARGET2 ühtne tehniline platvorm, nn ühisplatvorm. EKP nõukogul on TARGET2 osas kõrgeim pädevus, mis tagab selle üldistes huvides tegutsemise ning TARGET2 järelevaatamine kajastab seda juhtimiskorda,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kasutatakse mõisteid määruses (EL) nr 795/2014 (EKP/2014/28) määratletud tähenduses.
   Artikkel 2
   Süsteemselt oluliseks maksesüsteemiks ja süsteemselt olulise maksesüsteemi käitajaks lugemine
   1.   TARGET2 osasüsteemid, mis vastavad määruse (EL) nr 795/2014 (EKP/2014/28) artikli 1 lõike 3 punktis a sätestatud kriteeriumile, loetakse süsteemselt olulisteks maksesüsteemideks määruse (EL) nr 795/2014 (EKP/2014/28) tähenduses.
   2.   Lõikes 1 osutatud TARGET2 osasüsteemide käitajad peavad tagama vastavuse määruse (EL) nr 795/2014 (EKP/2014/28) artiklites 3 kuni 21 sätestatud nõuetele.
   Artikkel 3
   Pädev asutus
   TARGET2 järelevaatamist teostav pädev asutus on EKP.
   Artikkel 4
   Jõustumine
   Käesolev otsus jõustub Euroopa Liidu Teatajas avaldamise päeval.
   
      Frankfurt Maini ääres, 13. august 2014
      
         
            EKP president
         
         Mario DRAGHI
      
   
   
      (1)  ELT L 217, 23.7.2014, lk 16.
   
      (2)  Suunis EKP/2012/27, 5. detsember 2012, üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (ELT L 30, 30.1.2013, lk 1).
   
      LISA
      Eurosüsteemi käitatava üleeuroopalise automatiseeritud reaalajalise brutoarvelduste kiirülekandesüsteemi (TARGET2) võrdlus määruse (EL) nr 795/2014 (EKP/2014/28) artikli 1 lõikes 3 sätestatud kriteeriumidega
      
                  Kriteerium
               
               
                  TARGET2
               
            
                  
                              a)
                           
                           
                              eurot rahaühikuna kasutav liikmesriik saab sellest direktiivi 98/26/EÜ (1) alusel teatada kui süsteemist või selle süsteemi käitaja asukoht on euroalal
                           
                        
               
                  TARGET2 osasüsteemid, millest eurot rahaühikuna kasutavad liikmesriigid on teatanud kui süsteemidest kooskõlas direktiiviga 98/26/EÜ:
                  
                              —
                           
                           
                              TARGET2-OeNB
                           
                        
                              —
                           
                           
                              TARGET2-BE
                           
                        
                              —
                           
                           
                              TARGET2-CY
                           
                        
                              —
                           
                           
                              TARGET2-Eesti
                           
                        
                              —
                           
                           
                              TARGET2-Suomen Pankki-järjestelmä
                           
                        
                              —
                           
                           
                              TARGET2-Banque de France
                           
                        
                              —
                           
                           
                              TARGET2-BBk
                           
                        
                              —
                           
                           
                              TARGET2-ECB
                           
                        
                              —
                           
                           
                              TARGET2-GR
                           
                        
                              —
                           
                           
                              TARGET2-Ireland
                           
                        
                              —
                           
                           
                              TARGET2-Banca d'Italia
                           
                        
                              —
                           
                           
                              TARGET2-Latvija
                           
                        
                              —
                           
                           
                              TARGET2-LU
                           
                        
                              —
                           
                           
                              TARGET2 Malta
                           
                        
                              —
                           
                           
                              TARGET2-NL
                           
                        
                              —
                           
                           
                              TARGET2-PT
                           
                        
                              —
                           
                           
                              TARGET2-Banco de España (TARGET2-BE)
                           
                        
                              —
                           
                           
                              TARGET2-SK
                           
                        
                              —
                           
                           
                              TARGET2-Slovenija
                           
                        
                     Vastab kriteeriumile
                  
               
            
                  
                              b) i)
                           
                           
                              eurodes vääringustatud maksete (euromaksete) päevane keskmine väärtus ületab kümme miljardit eurot
                           
                        
               
                  Eurodes vääringustatud maksete päevane keskmine väärtus: 2 777 triljonit eurot
                  
                     Vastab kriteeriumile
                  
               
            
                  
                              b) ii)
                           
                           
                              tema turuosa on vähemalt üks järgmistest:
                              
                                          —
                                       
                                       
                                          15 % eurodes vääringustatud maksete väärtusest, või
                                       
                                    
                                          —
                                       
                                       
                                          5 % eurodes vääringustatud piiriüleste maksete väärtusest, või
                                       
                                    
                                          —
                                       
                                       
                                          75 % eurot rahaühikuna kasutava liikmesriigi eurodes vääringustatud maksete väärtusest
                                       
                                    
                        
               
                   
               
            
                  
                              b) iii)
                           
                           
                              tema piiriülene tegevus (st osalejad, kelle asukoht ei ole süsteemselt olulise maksesüsteemi käitaja riigis, ja/või piiriülesed ühendused teiste maksesüsteemidega) hõlmab viit või enamat riiki ja sellest tekib vähemalt 33 % selle süsteemselt olulise maksesüsteemi poolt käideldud eurodes vääringustatud maksete väärtusest
                           
                        
               
                   
               
            
                  
                              b) iv)
                           
                           
                              seda kasutatakse teiste finantsturu infrastruktuuride arveldusteks
                           
                        
               
                  TARGET2 osasüsteeme kasutatakse finantsturu infrastruktuuride arveldusteks
                  
                     Vastab kriteeriumile
                  
               
            
         (1)  Euroopa Parlamendi ja nõukogu direktiiv 98/26/EÜ, 19. mai 1998, arvelduse lõplikkuse kohta makse- ja väärtpaberiarveldussüsteemides (EÜT L 166, 11.6.1998, lk 45).Euroopa Parlamendi ja nõukogu direktiiv 98/26/EÜ, 19. mai 1998, arvelduse lõplikkuse kohta makse- ja väärtpaberiarveldussüsteemides (EÜT L 166, 11.6.1998, lk 45).